open-index/open-wikipedia-markdown huggingface dataset:
Երգ Կոլցովի մասին

**«Երգ Կոլցովի մասին»** (), խորհրդային պատմակենսագրական գեղարվեստական ֆիլմ ռուս բանաստեղծ Ալեքսեյ Կոլցովի կյանքի մասին (1809-1842)։

Ֆիլմում դերասանուհի Տատյանա Լավրովան կատարել է իր առաջին դերը կինոյում։

## Սյուժե
Գործողության ժամանակը 1830-ական թվականներն են։ Վորոնեժցի քաղքենիի որդի Կոլցովն իր կարճ կյանքի ընթացքում ստիպված է եղել զբաղվել հոր առևտրային գործերով։ Նա հավանություն չի տվել իր որդու տարվածությունը պոեզիայով։ Դպրոցում Ալեքսեյը սիրում էր ընթերցանությունը, նրա առաջին ընթերցված գրքերը հեքիաթներ էին։ Այդ գրքերը նա գնել է ծնողներից ստացված գումարով, քաղցրավենիքով և խաղալիքներով։ Գրականագետ Ստանկևիչը Սանկտ Պետերբուրգում հրատարակում է Կոլցովի բանաստեղծությունները, և նրա անունը հայտնի է դառնում։ Հոր առևտրական գործերով շրջելու ընթացքում Կոլցովը հանդիպում է տարբեր մարդկանց, հավաքում ֆոլկլոր։ Իր բանաստեղծություններում նա երգում է հասարակ գյուղացիների, նրանց աշխատանքը և նրանց կյանքը։ Ալեքսեյը սիրում էր երիտասարդ այրի Վարյա Լեբեդևին և ցանկանում էր նրա հետ նոր կյանք սկսել Պետերբուրգում։ Սակայն տանը տիրող մթնոլորտի ու Վորոնեժի կեղծ գրականագետների հալածանքի պատճառով Կոլցովի մոտ սկսվում է դեպրեսիա և սրընթացիկ տուբերկուլոզ։ Բոլորի կողմից լքված՝ նա մահանում է 33 տարեկանում։

## Դերերում
* Վիտալի Կոնյաև – *Ալեքսեյ Կոլցով
* Ալեքսանդրա Զավյալովա – *Դունյա, ճորտ աղջիկ
* Տատյանա Լավրովա – *Վարյա Լեբեդևա
* Ելենա Մաքսիմովա – *Կոլցովի մայրը
* Վսեվոլոդ Սանաև – *Կոլցովի հայրը
* Գալինա Մարաչևա – *Կոլցովի քույրը
* Վիկտոր Բորցով
* Եվգենի Գուրով
* Իգոր Օզերով
* Լյուդմիլա Գլազովա
* Ալեքսեյ Գրիբով – *Կաշկին
* Լև Զոլոտուխին – *Կիրիլ
* Միխայիլ Նզվանով – *Վոլկով
* Եվգենի Տետերին – *Դացկով
* Ալեքսանդր Միխայլով – *[[Ալեքսանդր Պուշկին|Ա. Ս. Պուշկին]]
* Անատոլի Սոլովյով – *Բաշկիրցև

## Նկարահանող խումբ
* Ռեժիսորներ՝ Վլադիմիր Գերասիմով
* Սցենարի հեղինակ՝ Վլադիմիր Կորաբլինով
* Օպերատորներ՝ Բորիս Արեցկի, Գալինա Պիշկովա
* Բեմադրող նկարիչ՝ Եվգենի Սվիդետելև
* Կոմպոզիտոր՝ Վասիլի Դեխտերև

## Ծանոթագրություններ

## Արտաքին հղումներ
* Бондаренко П. «Песня о Кольцове» // Советская Россия. 1959. 8 сент.;
* Волгин Б. Песнь о народном поэте // Труд. 1959. 30 окт.;
* Михайлов Л. «Песня о Кольцове» // Советский экран. 1959. № 20

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Ռուսական պատմական ֆիլմեր
Էմանուել Դենիս

**Էմանուել Բոնավենտուրե Դենիս** (, ), նիգերացի ֆուտբոլիստ, «Ուոթֆորդ» ակումբի և Նիգերիայի ֆուտբոլի ազգային հավաքականի հարձակվող։

## Կենսագրություն
Դենիսը հանդիսանում է Աբուջայի ակադեմիայի սան։ 2016 թվականի մարտին պայմանագիր է կնքել Լուգանսկի «Զարիա» ակումբի հետ։

2016 թվականի հուլիսի 24-ին՝ Զարիայի կազմում իր առաջին պաշտոնական հանդիպմանը, դարձել է գոլի հեղինակ 2016/2017 Ուկրանիայի ֆուտբոլի առաջնության առաջին տուրում՝ Դոնեցկի «Օլիմպիկի» դարպասին։

2017 թվականի մայիսի 30-ին «Զարիայի» հարձակվողը 4 տարով պայմանագիր է կնքել բելգիական «Բրյուգեի» հետ։ Տրանսֆերի ֆինանսական պայմանները չեն հրապարակվել (ըստ Transfermarket-ի տվյալների՝ տեղափոխության արժեքը կազմել է 1․4 միլիոն եվրո, շուկայական գինը տեղափոխության պահին կազմել է 1․2 միլիոն եվրո)։

2021 թվականի հունվարի 25-ին վարձակալական հիմունքներով տեղափոխվել է գերմանական «Քյոլն» ակումբ։

2021 թվականի հունիսի 22-ին՝ «Բրյուգեի» հետ պայմանագրի ավարտից մոտ մեկ տարի առաջ, հայտնի է դարձել անգլիական «Ուոթֆորդ» Դենիս Բոնավենտուրայի տեղափոխության մասին (պաշտոնապես հուլիսի 1-ից)։ Թիմը համալրել է Անգլիայի Պրեմիեր Լիգայի ակումբների շարքերը 2021/22 մրցաշրջանում։ «Հորնեթսը» չի հրապարակել 23-ամյա նիգերացի ֆուտբոլիստի տրանսֆերի գումարը, ինչպես նաև անձնական պայմանագրի պայմանները։ Ըստ Transfermarkеt-ի տվյալների՝ խաղացողի փոխհատուցման գումարը 4․00 միլիոն եվրո (տրանսֆերի պահին 5․00 միլիոն եվրո շուկայական արժեքով) էր։

2021 թվականի օգոստոսի 14-ին՝ Անգլիական Պրեմեիեր Լիգայի իր նորամուտի խաղում, 23-ամյա նիգերացին աչքի է ընկել Բիրմինգհեմից «Աստոն Վիլլայի» դարպասին խփած գոլով, որով դարձել է նորամուտի խաղում գոլ խփած 4-րդ նիգերացին (ավելի վաղ դա արել են Ջոն Ուտական, Փիթեր Օդենվինգիեն և Իգալո Օդիոն)։ Այդ խաղում նաև դարձել է գոլային փոխանցման հեղինակ։

## Ծանոթագրություններ

## Արտաքին հղումներ
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իստանբուլ Բաշակշեհիրի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Նիգերիացիներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Քյոլնի ֆուտբոլիստներ
Թոմի Օուր

**Թոմաս Մայքլ (Թոմի) Օուր** (, ), ավստրալիացի ֆուտբոլիստ, «Մակարթուր» ֆուտբոլային ակումբի կիսապաշտպան։ Հանդես է եկել Ավստրալիայի ֆուտբոլի ազգային հավաքականում։

## Ակումբային կարիերա
Օուրը ֆուտբոլային կարիերան սկսել է «Քվինսլենդ Ռոար» ֆուտբոլային ակումբում Ավստրալիայի 2008/09 մրցաշրջանի ֆուտբոլի առաջնությունում։

2010 թվականի ապրիլի 2-ին Օուրը «Բրիսբեն Ռոար»-ից իր խաղընկերների՝ Մայքլ Զուլոյի և Ադամ Սարոտայի հետ հնգամյա պայմանագիր է ստորագրել «Ուտրեխտ» ֆուտբոլային ակումբի հետ։ Հուլիսի 15-ին Թոմին նորամուտ է ունեցել նոր ակումբի կազմում ՈՒԵՖԱ Եվրոպայի Լիգայի շրջանակներում «Տիրանա» ֆուտբոլային ակումբի դեմ խաղում՝ դաշտում անցկացնելով 5 րոպե։ 2011 թվականի սեպտեմբերի 22-ին Նիդերլանդների ֆուտբոլի գավաթի մրցախաղում խփել է իր առաջին գոլը՝ նվաճելով «Դե Գրասչափ»-ի դարպասը։

2015 թվականի օգոստոսի 29-ին Օուրը ազատ գործակալի կարգավիճակով միացել է «Իփսվիչ Թաուն»-ին՝ ստորագրելով երկամյա պայմանագիր։

2016 թվականի փետրվարի 29-ին Օուրը վերադարձել է «Բրիսբեր Ռոար»՝ ստորագրելով 2,5-ամյա պայմանագիր։

2017 թվականի հունիսին 350 հազար եվրոյով տեղափոխվել է Կիպրոսի «ԱՊՕԷԼ» ակումբ։ ԱՊՕԷԼ-ում նորամուտը նշել է 2017 թվականի հուլիսի 12-ին Լյուքսեմբուրգի «Ֆ91 Դյուդելանժ»-ի դեմ ՈւԵՖԱ-ի Չեմպիոնների լիգայի որակավորման երկրորդ փուլի խաղում։

2018-ի սեպտեմբերին ԱՊՕԵԼ-ի հետ Օուրի պայմանագիրը խզվել էր, որից հետո նա վերադարձել է հայրենիք՝ երկու տարվա պայմանագիր կնքելով «Սենտրալ Կոստ Մարինես»-ի հետ։

2020 թվականի հունվարի 15-ին Օուրը ներկայացվել է որպես ապագա Էյ-լիգայի «Մաքարտուր» ակումբի առաջին խաղացող, որը սկսում է ելույթները 2020/21 մրցաշրջանում՝ կնքելով երկամյա պայմանագիր։

## Ձեռքբերումներ
; ԱՊՕԷԼ
* Կիպրոսի չեմպիոն՝ 2017/18

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ծովային նստվածքներ

thumb|250px|Խորջրյա ծովային նստվածքներ
**Ծովային նստվածքներ**, նստվածքներ ծովերի և օվկիանոսների հատակում։ Տերմինը կիրառվում է ինչպես նեղ (միայն ծովերի), այնպես էլ լայն (Համաշխարհային օվկիանոսի) առումով։ Վերջին դեպքում ծովային նստվածքներն ընդգրկում են նաև օվկիանոսային նստվածքները։

Ծովային նստվածքները կազմված են տարբեր ծագման նստվածքային նյութից. տերիգեն (ցամաքից բերված), բիոգեն (ծովային օրգանիզմների կենսագործունեության հետևանքով առաջացած), հրաբխային (ստորջրյա և վերերկրյա հրաբուխներից արտավիժած), քեմոգեն (ծովի ջրից քիմիական կամ կենսաքիմիական ճանապարհով գոյացած)։ Ըստ այս կամ այն բաղադրիչի գերակշռման Ծովային նստվածքները լինում են՝ տերիգեն, բիոգեն, հրաբխածին, քեմոգեն։ Կախված ծովային ավազանների չափերից, կլիմայական պայմաններից և այլ գործոններից՝ ձևավորվում են տարբեր կազմի ու ծագման ծովային նստվածքներ։ Լայնորեն տարածված են տերիգեն նստվածքները (բեկորային, կավային)։ Բարեխառն հումիդային խոր ծովերում առաջանում են դիատոմային, արևադարձային գոտու ծովերում՝ բիոգեն (կորալային, խեցաքարային, ֆորամինիֆերային), արիդային զոնաների ներցամաքային ծովերում՝ քեմոգեն (կարբոնատային, հալոգեն) նստվածքներ։ Ծովային նստվածքները մեծ մասամբ պարունակում են ֆաունայի և ֆլորայի մնացորդներ, որոնք առատ են ծանծաղ և հազվադեպ՝ խոր նստվածքներում։

## Ուսումնասիրության պատմություն
Ծովերի և օվկիանոսների հատակի նստվածքների գիտական ուսումնասիրությունը բավարար չափով սկսվել է միայն 19-րդ դարի երկրորդ կեսին բազմաթիվ հատուկ արշավախմբերի շնորհիվ, որոնցից, որպես ձեռք բերված արդյունքների առումով ամենակարևորը, «Չելենջեր», «Բլեք», «Տրավալիեր», «Թալիսման» նավերով ճանապարհորդություններն են։

## Տես նաև
* 

## Ծանոթագրություններ

Կատեգորիա:Նստվածքներ
Յոթ ճիչ օվկիանոսում

«**Յոթ ճիչ օվկիանոսում**» (), 1986 թվականի խորհրդային գեղարվեստական ֆիլմ, որը ստեղծվել է «Մոսֆիլմ» կինոստուդիայում։ Ֆիլմը նկարահանել է  ռեժիսոր Վլադիմիր Բասովը՝ իսպանացի դրամատուրգ Ալեխանդրո Կասոնայի «Ճիչերը օվկիանոսում» պիեսի հիման վրա գրված սեփական սցենարով։

Ֆիլմը նկարահանվել է ֆանտասմագորիկ առակի ժանրում, որը հատվում է դրամայի հետ և ներառում է ֆանտաստիկայի տարրեր։ Գլխավոր դերերը կատարել են Անատոլի Ռոմաշինը, Վլադիմիր Բասով կրտսերը, Վսեվոլոդ Սաֆոնովը, Վենիամին Սմեխովը և Ալեքսանդր Շիրվինդտը։

## Սյուժե
«Spes» օդանավի 1-ին դասի ուղևորները հավաքվել են նշելու Սուրբ ծնունդը, սակայն նավապետը եռօրյա լռությունից հետո նրանց տեղեկացնում է, որ պատերազմ է սկսվել, և իրենց նավը հանգամանքների բերումով պետք է շեղի թշնամու սուզանավերին։ Ապրելու համար նրանց շատ քիչ ժամանակ է մնացել, լավագույն դեպքում՝ մեկ գիշեր։ Այդ վերջին գիշերն էլ բացահայտում է հարուստ տիկնանց ու տղամարդկանց բոլոր գաղտնիքները, որոնք ծրագրել են ուրախ անցկացնել մնացած ժամանակը։ Նրանցից մեկը ցույց է տալիս քաջություն ու ազնվություն, ոմանք էլ՝ բոլորովին էլ ոչ դրական հատկանիշներ։

## Դերերում
* Անատոլի Ռոմաշին – *կապիտան
* Վլադիմիր Բասով կրտսեր – *Խուան Սանտիլյանա
* Վսևոլոդ Սաֆոնով – *պրոֆեսոր
* Վենիամին Սմեխով – *բարոն Պորտո
* Վերոնիկա Իզոտովա – *Նինա
* Ալեքսանդր Շիրվինդտ – *Սանտյագո Սաբալա
* Սվետլանա Տոմա – *Մերսեդես
* Պաուլ Բուտկևիչ – *Գարիսոն
* Իրինա Շմելյովա – *Ջուլիա Միրանդա
* Սերգեյ Մարտինով – *երիտասարդ կապիտան
* Ռադներ Մուրատով – *բորտուղեկցորդ
* Էմանուել Գելլեր – *ծերունի
* Դմիտրի Վասյուկով – *սպա

== Նկարահանող խումբ ==
* Սցենարի հեղինակ և ռեժիսոր՝ [[Վլադիմիր Բասով]]
* Օպերատոր՝ Իլյա Մինկովեցկի
* Բեմադրող նկարիչ՝ Եվգենի Չեռնյաև

== Երաժշտություն ==
* Կոմպոզիտոր՝ Վենիամին Բասներ
* Երգերի տեքստերի հեղինակ՝ Միխայիլ Մատուսովսկի
* Երգը կատարում է՝ Ալբերտ Ասադուլինը

== Ծանոթագրություններ ==


== Արտաքին հղումներ ==
* [http://www.nashekino.ru/data.movies?id=4851 «Յոթ ճիչ օվկիանոսում» «Наше кино» կայքում]
* [http://www.kinox.ru/index.asp?comm=4&num=2428 «Յոթ ճիչ օվկիանոսում» *Kinox.ru'' կայքում]
* О фильме «Семь криков в океане» и об одном из персонажей — бароне Порто на неофициальном сайте Вениамина Смехова 

Կատեգորիա:1980-ականների ռուսերեն ֆիլմեր
Կատեգորիա:1986 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Պերսի Ադլոն

**Պերսի Ադլոն**  (, ), գերմանացի ռեժիսոր, սցենարիստ և պրոդյուսեր, առավել հայտնի է իր «Բաղդադ սրճարան» (1987) ֆիլմով։

## Կենսագրություն
Եղելէ Բեռլինի «Ադլոն» հյուրանոցի հիմնադրի ծոռը, մեծացել է Բավարիայի ծայրամասում։ Պերսի Ադլոնը Մյունխենի համալսարանում սովորել է թատրոնի պատմություն և արվեստ, ինչպես նաև գերմանական գրականություն, հաճախել է դերասանական արվեստի և երգեցողության դասընթացների, եղել է ուսանողական թատերական խմբի անդամ։ Նա սկսել է իր կարիերան որպես դերասան, հետաքրքրվել է ռադիոյով, եղել է հեքիաթասաց և գրական թողարկումների խմբագիր, 10 տարի հեռուստատեսությամբ աշխատել է հաղորդավար և ձայնային թարգմանիչ։

1970 թվականին նա նկարահանել է իր առաջին կարճամետրաժ ֆիլմը Բավարիայի հեռուստատեսության համար, այնուհետև նկարահանել է ավելի քան 150 հեռուստատեսային վավերագրական ֆիլմ արվեստի և մարդկային պատմությունների պայմանների մասին։

1978 թվականին Պերսի և Էլեոնորա Ադլոնները հիմնադրել են «pelemele FILM GmbH» կինոարտադրող ընկերությունը։ Նրանց առաջին նախագիծը եել է շվեյցարացի վիպասան և բանաստեղծ Ռոբերտ Ուալսերի մասին՝ «Պահապանն ու նրա բանաստեղծը» վավերագրական ֆիլմը (գերմ. Vormund und sein Dichter), որի համար նրանք արժանացան երկու «dolf-Grimme Awards in Gold» ոսկե մրցանակի (լավագույն հեղինակ/ռեժիսոր, լավագույն դերասան)։ Նրանց առաջին գեղարվեստական ֆիլմը՝ «Սելեստը»,  1981 թվականին Կաննի կինոփառատոնում գրավել է կինոգետների ուշադրությունը։

2007 թվականին Պերսին երեք անգամ մեկնել է Տանզանիա՝ նկարահանել մասաիների ընտանիքների մասին պատմող իր «Օրբելայի մարդիկ» երկու ժամանոց վավերագրական ֆիլմը։

## Ծանոթագրություններ

## Արտաքին հղումներ
* 
* PercyAdlon.com Official bio
* Bagdad Café, Sundancechannel.com

Կատեգորիա:21-րդ դարի կինոռեժիսորներ
Կատեգորիա:Գերմանացի ռեժիսորներ
Կատեգորիա:Գերմանացի սցենարիստներ
Կատեգորիա:Կինոպրոդյուսերներ
Կատեգորիա:Կինոռեժիսորներ այբբենական կարգով
Կատեգորիա:Հեռուստատեսային պրոդյուսերներ
Սերգեյ Բելոուսով (այլ կիրառումներ)

**Սերգեյ Բելոուսով** անուն-ազգանունը կարող է վերաբերել հետևյալ անձանց.

* Սերգեյ Բելոուսով, սինգապուրցի ձեռնարկատեր, վենչուրային կապիտալիստ և գիտնական։
* Սերգեյ Բելոուսով, ռուս ֆուտբոլիստ։
Քարվաճառ (այլ կիրառումներ)

**Քարվաճառ** անունը կարող է վերաբերել՝

### Աշխարհագրական տարածքներ
* Քարվաճառ՝ քաղաք Արցախի Հանրապետության Շահումյանի շրջանում, շրջանի վարչական կենտրոնը,
* Քարվաճառի շրջան (ադրբեջանական անունը՝ Քելբաջարի շրջան)՝ շրջան Խորհրդային Միության կազմում գտնվող Խորհրդային Ադրբեջանի կազմում,
* Քարվաճառի շրջան (ադրբեջանական անունը՝ Քելբաջարի շրջան)՝ շրջան Ադրբեջանի Հանրապետությունում, որի տարածքը, ըստ Արցախի Հանրապետության վարչատարածքային բաժանման, համարվում է Արցախի Հանրապետության Շահումյանի շրջանի մաս,
* Քարվաճառ կամ Քարվաճառի շրջան՝ Արցախի Հանրապետության Շահումյանի շրջանի հարավ-արևմտյան մասը,

### Իրադարձություններ
* Քարվաճառի ազատագրում՝ Արցախյան ազատամարտի (1991-1994թթ․) ընթացքում հայկական զինված ուժերի կողմից իրականացված ռազմագործողություն Արցախում,
* Քարվաճառի հանձնում՝ Հայ-ադրբեջանական պատերազմի (2020թ․) ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածի հանձնումն Ադրբեջանին։
Բոլեսլավ Բառլոգ

**Բոլեսլավ Բառլոգ** , (, ), թատրոնի և կինոյի գերմանացի ռեժիսոր, թատերական գործիչ, Բեռլինի արվեստների ակադեմիայի անդամ։ Հիմնականում հայտնի է Բեռլինի թատերական կյանքը վերակենդանացնելու իր աշխատանքով։

## Կենսագրություն
Ծնվել է փաստաբանի ընտանիքում։ Մանկուց սիրել է թատրոն և գրականություն։ 1920-ական թվականներին դարձել է ռեժիսորներ Հ.Գիլպերտի և Կ.Մարտինի ուսանողն ու օգնականը։ Բեմական գործունեությունը սկսել է Բեռլինի «Ժողովրդական թատրոնում» («Volksbühne») (1930-1933)։

1933 թվականին նացիստների իշխանության գալուց հետո նա կորցրել է աշխատանքը և մի քանի տարի զբաղվել տարբեր աշխատանքներով։ Հետագայում նշանակվել է գերմանական «Universum Film AG» կինոընկերության տնօրենի օգնական։ 1940-ականներին նա ղեկավարել է ֆիլմերի նկարահանումները «Universum Film AG» և «Terra Film» ստուդիաներում։

Բոլեսլավ Բարլոգը հայտնի է հիմնականում Երկրորդ համաշխարհային պատերազմից հետո Բեռլինում թատերական կյանքի վերածննդի վերաբերյալ իր աշխատանքով։ Բեռլինի գլխավոր թատրոնների մեծ մասն այն ժամանակ մեծապես վնասվել կամ ավերվել է պատերազմի ընթացքում, ուստի հետպատերազմյան առաջին ներկայացումներից շատերը ցուցադրվել են հին կինոթատրոններում կամ Արևմտյան Բեռլինի ծայրամասում գտնվող փոքր, համեմատաբար անվնաս «Շլոսպարկ» թատրոնում ։

1945 թվականից ղեկավարել է «Շլոսպարկ» թատրոնը, 1951 թվականից՝ Արևմտյան Բեռլինի «Շիլլեր» թատրոնը։ 1951-1972 թվականներին աշխատել է Բեռլինի թատերական հաստատություններում, եղել է Արևմտյան Բեռլինի քաղաքային թատերական ընկերության գլխավոր տնօրեն։
մինի|Բոլեսլավ Բարլոգի գերեզմանը
1950 թվականին արժանացել է «Berliner Kunstpreis» շքանշանի, 1965 թվականին՝ Արվեստի և գրականության շքանշանի։ Պարգևատրվել է նաև Գերմանիայի Դաշնային Հանրապետության համար «Մեծ սպա» շքանշանով։
Բարլոգը մահացել է Բեռլինում 1999 թվականին՝ իր 93-ամյակից կարճ ժամանակ առաջ։

## Ծանոթագրություններ

## Արտաքին հղումներ
*Boleslaw Barlog
* Boleslaw Barlog

Կատեգորիա:Գերմանացի թատերական ռեժիսորներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանական վավերագրական ֆիլմերի ռեժիսորներ
Կատեգորիա:Գերմանացի թատերական գործիչներ
Կատեգորիա:Գերմանացի ռեժիսորներ
Ալեքսեյ Վառլամով

**Ալեքսեյ Գրիգորևիչ Վառլամով** (, ), ռուս և խորհրդային  նկարիչ։ ՌԽՖՍՀ վաստակավոր նկարիչ (1969 թ.)։ Ռուսաստանի ժողովրդական նկարիչ (2000 թվական)։

## Կենսագրություն
Վառլամովը 1935-1940 թվականներին սովորել է Գորկու անվան արվեստի դպրոցում, եղել է Սամսոնովի և Խնիգինի աշակերտը։ Ապրել և աշխատել է Գորկիում։ 1949 թվականից եղել է Ռուսաստանի նկարիչների միության անդամ։ Նա 2000 թվականից Ռուսաստանի ժողովրդական նկարիչ է։ Աշխատել է Ժանրային գեղանկարչության բնագավառում։ 1945-1947 թվականներին դասավանդել է Գորկու անվան արվեստի դպրոցում։ Պատմական նկարների հեղինակ է։ Վառլամովը ստեղծել է մի շարք հայտնի ժանրային գործեր, այդ թվում՝ *Լայն Վոլգայի վրա* կտավը, որը գտնվում է Նիժնի Նովգորոդի արվեստի պետական թանգարանում։ Վառլամովի աշխատանքները ներկայացված են Տրետյակովյան պատկերասրահում (Մոսկվա), Ռուսական պետական թանգարանում (Սանկտ Պետերբուրգ), Նիժնի Նովգորոդի, Յարոսլավլի, Կոստրոմայի, Ռյազանի, Նյու Յորքի, Ամերիկայի Միացյալ Նահանգների արվեստի թանգարաններում։

## Ցուցահանդեսներ
Վառլամովը 1940 թվականից մասնակցել է տարբեր մակարդակների ցուցահանդեսների։ *Մեծ Վոլգա*, 1964, 1967, 1970, 1974, 1980, 1991, 1998 թվականների գոտիական ցուցահանդեսների ցուցադրող էր, հանրապետական էր Մոսկվայում (1960, 1967, 1970, 1985 թթ.): Կազմակերպել է գեղարվեստական ցուցահանդեսներ Համամիութենական Մոսկվայում (1949, 1950)։ Կազմակերպել է անհատական ցուցահանդեսներ 1970 թվականին Գորկի և 1991 թվականին Նիժնի Նովգորոդ քաղաքներում։

## Մահ
Ալեքսեյ Վառլամովը մահացել է 2000 թվականի մարտի 26-ին Նիժնի Նովգորոդում։ Թաղված է Կարմիր գերեզմանատանը։

## Հիմնական աշխատանքներ
* 1946 թվական,  *Աղջիկը ծաղիկներով*
* 1948 թվական, *Մեր կոլտնտեսության տոնում*
* 1948 թվական, *Ձմռանը*
* 1948 թվական, *Գյուղական երեխաներ*
* 1949 թվական, *Երիտասարդ ինքնաթիռների մոդելավորողներ*
* 1950 թվական, *Վ. Ի. Լենինը երեխաների հետ*
* 1954 թվական, *Վոլգայի լայնությամբ*
* 1960 թվական, *Ոսկե հարսանիք*

## Ծանոթագրություններ

## Արտաքին հղումներ
* http://painters.artunion.ru/2-03-1.htm

Կատեգորիա:ՌԽՖՍՀ վաստակավոր նկարիչներ
Կատեգորիա:Ռուս նկարիչներ
Ջոն Բարթա

**Ջոն Բարթա** (, ), հունգարացի դերասան, նկարահանվել է հիմնականում Իտալիայում։ Բարթան մի շարք դերեր է խաղացել 1960-1970-ականներին՝ «սպագետի վեսթերն» ժանրում։

## Կենսագրություն
Պատանեկության տարիներին Բարտան եղել է պրոֆեսիոնալ ֆուտբոլիստ։

Վաթսունականների սկզբին նա  ժամանել է Հռոմ և դարձել իտալական կինոյի ամենաբեղմնավոր կերպարներից մեկը՝ իր ֆիլմագրության մեջ ունենալով հարյուրից ավելի ֆիլմեր։ Նա խաղացել է գրեթե բոլոր ժանրերում, հանդես է եկել սովորաբար էպիզոդիկ և երկրորդական դերերում և հաճախ է իր յուրահատուկ արտաքինի շնորհիվ մարմնավորել «ամերիկացու նախատիպը»։

Նա հատկապես ակտիվ էր «սպագետի վեսթերն» ժանրում։ Առավել հայտնի է Սերջո Լեոնեի «Լավը, վատը և չարը» (1966) ֆիլմում՝ Տուկոյին ձերբակալած շերիֆի դերով։

Ջոն Բարթան ամուսնացած է եղել հունգարական ծագումով երգչուհի և դերասանուհի Էցզի Պաալի հետ։

Կնոջ մահից հետո նա նորից ամուսնացել է ամերիկացի դերասանուհու հետ, թողել կինոթատրոնը և մշտապես տեղափոխվել ԱՄՆ։

## Ֆիլմագրություն
* *Sansone contro i pirati*, Tanio Boccia
* *La vendetta di Spartacus*, Michele Lupo 
* *Il destino di un pistolero* (*Ocaso de un pistolero*), regia di Rafael Romero Marchent 
* *I 4 inesorabili*, Primo Zeglio (1965)
* *Solo contro tutti*, Antonio del Amo (1965)
* *Il gladiatore che sfidò l’impero*, Domenico Paolella (1965)
* *Il pianeta errante*,  (1966 )
* *[[Լավը, վատը, չարը]]*,  (1966)
* *Quella sporca storia nel West*, Enzo G. Castellari (1967)
* *Il tempo degli avvoltoi*, Nando Cicero (1967)
* *…4..3..2..1…morte*, Primo Zeglio (1967)
* *Dalle Ardenne all’inferno*, Alberto De Martino (1967)
* *Ammazzali tutti e torna solo*, Enzo G. Castellari (1968)
* *I lunghi giorni dell’odio*, Gianfranco Baldanello (1968)
* *Sette volte sette*, Michele Lupo (1968)
* *…e per tetto un cielo di stelle*, Giulio Petroni (1968)
* *Se vuoi vivere… spara!*, Sergio Garrone (1968)
* *Acid — Delirio dei sensi*, Giuseppe Maria Scotese (1968)
* *Un minuto per pregare, un instante per morire*, Franco Giraldi (1968) 
* *Carogne si nasce*, Alfonso Brescia (1968)
* *Beatrice Cenci*, (1969)
* *Sono Sartana, il vostro becchino*, Giuliano Carnimeo (1969)
* *Ehi amico… c'è Sabata. Hai chiuso!*, Gianfranco Parolini (1969)
* *C'è Sartana… vendi la pistola e comprati la bara!*, Giuliano Carnimeo (1970)
* *Testa t’ammazzo, croce… sei morto. Mi chiamano Alleluja*, Giuliano Carnimeo (1971)
* *È tornato Sabata… hai chiuso un’altra volta!*, Gianfranco Parolini (1971)
* *Lo chiamavano King*, Giancarlo Romitelli (1971)
* *…E poi lo chiamarono il Magnifico*, Enzo Barboni (1972)
* *Zanna Bianca*,(1973)
* *Tequila!* (*Uno, dos, tres… dispara otra vez*), Tulio Demicheli (1973)

## Ծանոթագրություններ

## Արտաքին հղումներ
* 
* 
* 

Կատեգորիա:Հունգարացի դերասաններ
Միրզա Յուսուֆ Ներսեսով

**Միրզա Յուսուֆ Ներսեսով** (ի ծնե՝ **Հովսեփ Ներսիսյանց**, , ), հայ պատմաբան, թարգմանիչ և գրող, «Ճշմարտացի պատմություն» (պարսկերեն՝ «Թարիխ-ի Սաֆի») աշխատության հեղինակ։

## Կենսագրություն
Ծնվել է 1798 թվականին, Հադրութում՝ դարբնի ընտանիքում։ 1804-1813 թվականների ռուս-պարսկական պատերազմի ժամանակ Հադրութի ազնվական ընտանիքներից մի քանի դեռահասների հետ միասին ղաջարական զորքերի կողմից տարվել է Պարսկաստան։ Այնտեղ ընդունել է մահմեդականություն, ստացել Յուսուֆ անունը և ուղարկվել Թավրիզ՝ ուսման նպատակով։ Սովորել է պարսկերեն և արաբերեն, ստացել «միրզայի» պատվական տիտղոսը և նշանակվել Ղարադաղի տիրակալ Ամիր խան Դավալու-Ղաջարի քարտուղար (վերջինս հետագայում սպանվել է 1826-1828 թվականների ռուս-պարսկական պատերազմում)։ Թավրիզում ամուսնացել է ադրբեջանուհու հետ։

Ռուս-պարսկական պատերազմի ավարտից հետո վերադարձել է Արցախ, Շուշիում պարսկերեն է դասավանդել։ Վերադարձել է քրիստնյա հավատքի և մկրտվել Արցախի թեմի առաջնորդ Բաղդասար արքեպիսկոպոս Հասան-Ջալալյանի կողմից։ Բաժանվել է ադրբեջանցի կնոջից և ամուսնացել Շողակաթ անվամբ արցախցի մի հայուհու հետ։ Սկզբում Միրզա Յուսիֆը գրում էր «Ագարսկի» կեղծանվան տակ, իսկ ավելի ուշ շրջանում ստորագրել է «Ղարաբաղի», իսկ ռուսերեն՝ «Շուշինսկի» անուններով։

Դաղստանում Գրիգոլ Օրբելիանիի ծառայության մեջ է անցել իբրև թարգմանիչ, վերջինիս համար արաբերեն նամակագրություն է վարել իմամ Շամիլի և կովկասյան այլ առաջնորդների հետ։ 1856 թվականին ավարտել է իր «Վագիֆի և իր մյուս ժամանակակիցների բանաստեղծությունների ժողովածու» գիրքը, որը բաղկացած էր Մոլլա Փանահ Վագիֆի, Գասիմ բեյ Զաքիրի և Արցախի այլ բանաստեղծների քերթվածքներից։ Միաժամանակ պատրաստել է «Դերբենդի պատմություն» («Դերբենդ-նամահ») երկը ռուսական բանանի սպա՝ ոմն Հակոբ Լազարյանցի պատվերով։ Դաղստանում երեք տարվա ծառայությունից հետո Միրզա Յուսիֆը վերադարձել է Շուշի, որտեղ և մահացել է 1864 թվականին։

Միրզա Յուսուֆի ամենահայտնի աշխատությունն է «Ճշմարտացի պատմությունը» («Թարիխ-ի Սաֆի»), որը նա ավարտել է 1855 թվականին։ Միայն մեկ ձեռագրով մեզ հասած այս գիրքը հիմնականում անդրադառնում է Արցախի պատմությանը, Արցախի մելիքություններին և Կովկասում ռուսական տիրապետության հաստատմանը։ Այս գիրքը պարսկերենից ադրբեջաներեն է թարգմանվել 1991 թվականին, իսկ հայերեն՝ 2000 թվականին։

## Ծանոթագրություններ

## Արտաքին հղումներ
* «Ճշմարիտ պատմության» ամբողջական տեքստի անգլերեն տարբերակը

Կատեգորիա:Իսլամ ընդունած քրիստոնյաներ
Կատեգորիա:Հայ գրողներ
Կատեգորիա:Հայ պատմաբաններ
Կատեգորիա:Հայ թարգմանիչներ
Կատեգորիա:Հայ գիտնականներ
Կատեգորիա:Հայ առաքելական եկեղեցուց ընդունել է իսլամ
Պատանին մրգի զամբյուղով

**Պատանին մրգի զամբյուղով**, կտավ, որը վերագրվում է բարոկկոյի իտալացի վարպետ Միքելանջելո Կարավաջոյին և թվագրվում է մոտավորապես 1593 թվականով։ Ներկայումս գտնվում է Հռոմում՝ Բորգեզե պատկերասրահում։

Նկարը ստեղծվել է այն ժամանակաշրջանում, երբ Կարավաջոն հարազատ Միլանից նոր էր եկել Հռոմ և պայքարում էր հռոմեական մշակույթում սեփական ուղին հարթեու համար։

Նկարի բնորդը եղել է Կարավաջոյի ընկերը՝ սիսցիլիացի նկարիչ Մարիո Միննիտին, մոտ 16 տարեկան հասակում։ Նկարը գտնվել է դ’Արպինոյի ասպետ Ջուզեպպե Չեզարիի հավաքածուում, որը 1607 թվականին զավթել էր կարդինալ Շիպիոնե Բորգեզեն։ Ուստի աշխատանքը կարող է թվագրվել այն ժամանակաշրջանով, երբ Կարավաջոն աշխատել է դ’Արպինոյի արվեստանոցում, որը Միննիտիի հետ լքել են 1594 թվականին, որպեսզի հարթեն սեփական ուղին և վաճառեն իրենց գործերը Կոստանտինոյի միջնորդությամբ։ Նկարը, բնականաբար չէր կարող ստեղծվել 1593 թվականից առաջ՝ մինչ Միննիտիի Հռոմ ժամանելը։ Արվեստագետները կարծում են, որ այս նկարը նախորդել է առավել բարդ աշխատանքների, որնց բնորդել է Միննիտին, ինչպիսիք են «Գուշակուհին», «Խաղանենգները» (1594)։ Վերջինս գրավում է կարդինալ Ֆրանչեսկո Մարիա դել Մոնտեի ուշադրությունը, որը դառնում է Կարավաջոյի առաջին լուրջ հովանավորը։ Իսկ մրգերի զամբյուղով նկարում Վիտորիո Սգարբին գտնում է որոշ ընդհանրություններ Մուրիլյան դիմանկարի հետ, ինչը կարելի էր վերագրել դ’Արպինոյի արվեստանոցի նկարիչներին։

Մի դեպքում նկարն իրենից ներկայացնում է ժանրային ստեղծագործություն, որը կոչված է ի ցույց դնելու նկարչի՝ ամեն մանրուք պատկերելու վարպետությունը․ տղայի մաշկի գույնը, դեղձի կեղև, զգեստի խալքերը, զամբյուղի հյուսքերը։ Այս մրգերն անկրկնելի են։ Ինդիանա նահանգի Պերդյուի համալսարանի այգեգործությոան և լանդշաֆտային ճարտարապետության բաժնի պրոֆեսորր Ժյուլ Յանիկը նկարն ուսումնասիրել է այգեգործի տեսանկայունից։

Ուսումնասիրությունն ապացուցում է, որ Կարավաջոն ռեալիստ է եղել։ Պատկերելով այն ամենն, ինչ կար զամբյուղում, նկարիչը չի մատնանշում ոչ մրգերի հասունությունը, ոչ դասավորությունը, և, այնուամենայինիվ, կարծես հրաշքով, նկարը առինքնում է դիտողին՝ որպես գեղեցիկ և անկրկնելի պատկեր։

## Ծանոթագրություններ

## Արտաքին հղումներ
* 
*  

Կատեգորիա:1593 նկարներ
Կատեգորիա:Արվեստի ստեղծագործություններ
Կատեգորիա:Բորգեզե պատկերասրահի նկարներ
Կատեգորիա:Կարավաջոյի նկարներ
Դեյլ Յորգենսոն

**Դեյլ Ուելդո Յորգենսոն** (, ), ամերիկացի տնտեսագետ, փիլիսոփայության դոկտոր (1959), Հարվարդի պրոֆեսոր։ ԱՄՆ գիտությունների ազգային ակադեմիայի (1978) և Ամերիկյան փիլիսոփայական ընկերության անդամ (1998)։

## Կենսագրություն
Ստացել է Ռիդ քոլեջի տնտեսագիտության բակալավրի (1955), մագիստրոսի (1957) և Հարվարդի համալսարանի տնտեսագիտության դոկտորի (1959) աստիճան։ Աշխատել Է Կալիֆոռնիայի (1959-69) և Հարվարդի (1969 թվականից) համալսարաններում, ներկայումս վերջինիս անվան պրոֆեսոր է (Samuel W. Morris University Professor), 1980 թվականից եղել է տնտեսագիտության «Frederic Eaton Abbe Professor»-ի անվանական պրոֆեսոր, 1994-97 թվականներին՝ տնտեսագիտության ամբիոնի վարիչ։

Եղել է տնտեսական հասարակության (1987) և Ամերիկյան տնտեսական ասոցիացիայի (2000) նախագահ։ Եղել է Ամերիկյան արվեստի և գրականության ակադեմիայի (1969) և Շվեդիայի գիտությունների թագավորական ակադեմիայի (1989) անդամ։

Ամուսնացած է։

Պարգևատրվել է Ջոն Բեյթս Կլարկի մեդալով (1971)։ Ջոն Կոմոնսի (1983) և Ադամ Սմիթի (2005) մրցանակների դափնեկիր է։

## Հիմնական ստեղծագործություններ
* «Послевоенный экономический рост Соединенных Штатов» (*Postwar U.S. Economic Growth*, 1995);
* «Эконометрическая модель общего равновесия» (*Econometric General Equilibrium Modeling*, 1998).

## Գրականություն
* 

## Ծանոթագրություններ

## Արտաքին հղումներ
* Страница Д. Йоргенсона на сайте Гарвардского университета 

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Հարվարդի համալսարանի պրոֆեսորներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Փիլիսոփայական գիտությունների դոկտորներ
Էլեա (Էոլիդա)

**Էլեա** (, ), հնագույն ափամերձ քաղաք Էոլիդայում, Փոքր Ասիայի արևմուտքում, Պերգամոնի նավահանգստում։

## Պատմություն
Ըստ Ստրաբոնի՝ եղել է աթենական գաղութ, որը հիմնել է Մենեսթեոսը՝ Տրոյական պատերազմից վերադառնալուց հետո։                            
Էլեան գտնվել է Կայիկ գետի ակունքից (այժմ՝ Բագիր) 12 ասպարեզ դեպի հարավ՝ Էլեական ծոցի ափին (այժմ՝ Չանդարլի)։ Կոչվել է նաև Կիդենիս ()։ Եղել է առաջին Աթենական ծովային միության կազմում։

Էլեան գրավվել է Ալեքսանդր Մակեդոնացու կողմից, հետագայում պատկանել է Պերգամոնի թագավորությանը։ Հելլենիստական ժամանակաշրջանում հայտնի է եղել որպես Պերգամոնի նավահանգիստ։ Մ.թ.ա․190 թվականին գրավվել է Անտիոքոս III Մեծի կողմից, ապա, մ.թ.ա. 156 թվականին՝ Պրուսիոս I-ի, իսկ մ․ թ․ 90 թվականին ավերվել է երկրաշարժից։

Ըստ Պավսանիասի՝ Էլեայում է գտնվել Տերսանդրի արձանը։

Հռոմեական ժամանակաշրջանում Էլեայում մետաղադրամներ են հատվել Մենեսթեոսի գլխով և անունով։ Արձանագրությունից հայտնի է դառնում, որ 2-րդ դարում Էլեայում է գտնվել Ասկլեպիոսի սրբավայրը, պրիտանեումը և թագավորական նստավայրը։ Քաղաքը գոյատևել է մինչև XII դարը։ Էլեայում գործել է Եփեսոսի թեմի նստավայրրը։

Հայտնի են էլեացի երեք եպիսկոպոսներ՝ Եսայի (451), Օլվիան (787) և Թեոդուլոս (XII դ.)։ IX դարում Էլեայում է ծնվել Սուրբ Պողոս Լատրացին (մահ. 955 կամ 956)։ Ժամանակակից քաղաքից երեք կիլոմետր հարավ պահպանվել են Զեյթինդաղ քաղաքի պարիսպների և նավահանգստի ավերակները։

## Գրականություն
* 
* 

## Ծանոթագրություններ

## Արտաքին հղումներ
* Elaea

Կատեգորիա:Բնակավայրեր այբբենական կարգով
Կատեգորիա:Թուրքիայի հին հունական հնավայրեր
Կատեգորիա:Թուրքիայի նախկին բնակավայրեր
Կատեգորիա:Իզմիրի մարզ
Կատեգորիա:Հին Հունաստանի քաղաքներ
Ժան Տոմազինի

**Ժան Տոմազինի** (, ), սլովենացի շախմատիստ, միջազգային վարպետ, ՖԻԴԵ–ի հրահանգիչ։

## Կենսագրություն
2012 և 2016 թվականների Սլովենայի շախմատի առաջնության չեմպիոն։ 2013 թվականի Սլովենիայի առաջնությունում կիսել է 3-րդ տեղը։

Սլովենիայի հավաքականի կազմում Միտրոպի գավաթի հնգակի մասնակից (2016, 2017, 2018, 2019 և 2021 թվականներ․ 2021 թվականի մրցաշարը անցկացվել է առցանց ձևաչափով)։

Եվրոմիության 2005 և 2007 թվականների պատանեկան առաջնության մասնակից (մինչև 12 և մինչև 14 տարեկան կատեգորիայում)։ Եվրոպայի 2006 և 2007 թվականների պատանեկան առաջնության մասնակից (մինչև 12 և մինչև 14 տարեկան կատեգորիայում)։ 2012 թվականի Աշխարհի պատանեկան առաջնության մասնակից (մինչև 18 տարեկան կատեգորիայում)։ 2011 և 2013 թվականների Աշխարհի պատանեկան առաջնության մասնակից։

2013 և 2019 թվականների Եվրոպայի անհատական առաջնությունների մասնակից։

2016 թվականի Եվրոպայի բլից և արագ շախմատի առաջնությունների մասնակից։

## Ընտանիք
Ավագ եղբայրը Ալյոշա Տոմազինին է, որը ՖԻԴԵ-ի վարպետ, Սլովենիայի 2007 թվականի երտասարդական առաջնության չեմպիոն (մինչև 14 տարեկան կատեգորիայում), 2013 թվականի պատանեկան առաջնության մասնակից է։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Выступления Жана Томазини на чемпионатах мира среди юниоров
* Выступления Жана Томазини на шахматной олимпиаде среди юношей до 16 лет 2010 года
* Выступления Жана Томазини в командных чемпионатах Европы среди юношей до 18 лет
* Выступления Жана Томазини в личных чемпионатах Европы
* Выступления Жана Томазини в Кубках Митропы

Կատեգորիա:Շախմատիստներ այբբենական կարգով
Կատեգորիա:Սլովենացի շախմատիստներ
Էնն Ռայնքինգ

**Էնն Ռայքինգ** (, ), ամերիկացի պարուհի, խորեոգրաֆ և դերասան, առավել հայտնի է մյուզիքլներում իր աշխատանքով։ Թոնի և Լոուրենս Օլիվիեի մրցանակների դափնեկիր։

## Կյանք և կարիերա
Ռայքինգը ծնվել է Վաշինգտոն նահանգում՝ Սիեթլում՝ Ֆրենսիս Ռեյքինգի և Վոլտեր Ռեյքինգի ընտանիքում, մեծացել է Բելվյուում։

Նա առավել մեծ հաջողության է հասել «Կոկո» (1969), «Հենց այստեղ» (1947), «Չիկագո» (1977), «Սիրելի Չարիթի» (1986) մյուզիքլներում խաղացած դերերով։ Հայտնի է նաև մի շարք ֆիլմերի դերերով՝ «Էննի» (1982), «Միքի և Մոդ» (1984)։

Ռայքինգը չորս անգամ ամուսնացած է եղել և երեք անգամ՝ ամուսնալուծված։ Ունի մեկ որդի՝ Քրիստոֆերը, որի հայրը գործարար Ջեյմս Ստյուարտն է։ Նա նաև հարաբերություններ է ունեցել խորեոգրաֆ Բոբ Ֆոսի հետ։

Ռայքինգը մահացել է 2020 թվականի դեկտեմբերի 12-ին 71 տարեկանում Սիեթլում՝ Վաշինգտոն նահանգում։ Ինչպես հայտնում է *Variety*-ը նա մահացել է քնած ժամանակ։ Այդ փաստը հաստատել է նաև նրա մենեջերը։ Մահվան պատճառը չի հայտնվում։

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Թատրոնի դերասանուհիներ
Կատեգորիա:Լոուրենս Օլիվիեի մրցանակի դափնեկիրներ
Վյաչեսլավ Շչոգոլև

**Վյաչեսլավ Իվանովիչ Շչոգոլև** (, ), խորհրդային շաշիստ, միջազգային գրոսմայստեր (1960), շաշկիի աշխարհի կրկնակի չեմպիոն (1960, 1964), ԽՍՀՄ քառակի չեմպիոն, ԽՍՀՄ սպորտի վաստակավոր վարպետ։

## Կենսագրություն
Վյաչեսլավ Շչոգոլևը ծնվել է բանվորի ընտանիքում։ Մանկուց զբաղվել է շաշկիով, նախ 64 վանդականոց, ապա՝ 100։ 1959 թվականին Շչոգոլևը դարձել է ԽՍՀՄ չեմպիոն, 1960 թվականին՝ աշխարհի չեմպիոն։ Աշխարհի չեմպիոնի տիտղոսը նվաճել է նորից 1964 թվականին, Խորհրդային Միության չեմպիոնի տիտղոսը՝ 1963, 1964 և 1976 թվականներին։ Աշխարհի առաջնություններում Վյաչեսլավ Շչոգոլևը երեք անգամ արծաթե և երկու անգամ բրոնզե մեդալակիր է դարձել։ Այլ մրցաշարերում եղել է հաղթող ու մրցանակակիր։

2010 թվականին Վյաչեսլավ Շչոգոլևը հաղթող է ճանաչվել Եվրոպայի վետերանների կայծակնային առաջնությունում, իսկ 2011 թվականին «Mo & Z Volendam» ակումբի հետ դարձել է Հոլանդիայի ակումբային առաջնության հաղթող։

2012 թվականին ավտովթարի հետևանքով մահացել է նրա կինը, որից հետո Շչոգոլևը դադարել է մասնակցել մրցաշարերին։

«Սկսնակներից մինչև չեմպիոն» () գրքի հեղինակն է։

## Ծանոթագրություններ

## Արտաքին հղումներ
* Профиль на сайте Всемирная федерация шашек
* Профиль на сайте KNDB
* 
* Большой энциклопедический словарь. — , 1999.
* Пыхов А. За шашечную корону // Бюллетень Центрального шахматного клуба СССР. — 1984. — № 21

Կատեգորիա:ԽՍՀՄ սպորտի վաստակավոր վարպետներ
Կատեգորիա:Շաշիստներ
Աստծո խարազան (այլ կիրառումներ)

**Աստծո խարազան** հասկացությունը կարող է նշանակել

* Աթթիլան, ով հայտնի էր այդ անունով
* (միջնադարյան եկեղեցագիտական ավանդության մեջ) մեղքի համար ժողովրդին պատուհասող ցանկացած աղետի ընդհանրացված անվանում
** Սև մահ
** Չինգիզ խան, ևն
** *(այլաբանորեն)* առաքինիների փորձությունը զրկանքների միջոցով, որտեղ «խարազան»-ն օգտագործվում է չարչարանքի միջոցով մաքրագործման իմաստով
* ''Աստծո խարազան'' (ֆիլմ)
* ''Աստծո խարազան'' (նորավեպ)
Melisses

**Melisses** (), հունական փոփ ռոք խումբ։

## Անվան ծագումնաբանություն
MELISSES անունն առաջացել է պատահական իրադարձությունից․ *«Մենք բոլորս Թիսիոյում խմբի անդամներ էինք և ռակոմելա էինք խմում։ Ինչ-որ պահի անցնում է մի տղա և գոռում «Ահա ամենալավ մեղրը, ամենալավ մեղուներից»։ «Մեզնից մեկը խայթեց հարձակումը և սեղանին գցեց Melisses խումբը դուրս բերելու գաղափարը»*,- հարցազրույցում ասել է Խրիստոս Մաստորասը։ Հունարենից թարգմանաբար *Μέλισσες* (Մելիսես) նշանակում է մեղուներ։

## Պատմություն
Melisses-ը հիմնադրվել է 2008 թվականի մայիսին։ 2010 թվականին Melisses-ը մասնակցել է Եվրատեսիլ երգի մրցույթի Հունաստանի ազգային ընտրությանը։ Կարճ ժամանակ անց թողարկվել է խմբի առաջին ալբոմը՝ «Mystiko»-ն, և խումբը հաղթել է Mad Video Music Awards-ում՝ որպես «Լավագույն նոր կատարող»։

2011 թվականի սեպտեմբերին թողարկվել է երկրորդ «Άκου» («Lսում եմ») ալբոմը, որն ընդգրկում էր 11 նոր երգ, այդ թվում՝ Իվի Ադամուի ամառային հիթը «Κράτα τα μάτια σου κλειστά» («Պահպանիր քո աչքերը փակ»)։ Ալբոմը մեծ հաջողություն է ունեցել և արագ դարձել է ոսկե։ 2012 թվականի սկզբին Melisses-ը ձայնագրել է նոր սինգլ «O, τι Άφηνες Μισό» («Այն, ինչ կիսատ թողեցիր»)։ Ռեժիսոր Ալեքս Կոնստանտինիդիսը տեսահոլովակ է նկարահանել այս երգի համար։

2012 թվականի մայիսին խումբը առաջադրվել է Mad Video Music Awards 2012 մրցանակաբաշխության հինգ անվանակարգերում, մասնավորապես՝ «Լավագույն ռոք տեսահոլովակ», «Լավագույն խումբ», «Տարվա արտիստ», «Համագործակցություն» («Κράτα μάτια σου κλειστά» Իվի Ադամի հետ), *Mad radio 106.2* տարվա թրեքը։ Ի վերջո խումբը մրցանակ է ստացել «Լավագույն ռոք տեսահոլովակ» անվանակարգում՝ «Σαν Σκιά» («Ստվերի նման») երգի համար։

2012 թվականի հունիսի 5-ին տեղի է ունեցել «Πίκι Πίκι!» («Պիկի Պիկի!») երգի տեսահոլովակի նկարահանումը՝ «Άκου» ալբոմից։ Ռեժիսոր Ալեքս Կոնստանտինիդիսի կողմից, տեսահոլովակը նկարահանվել է բազմաթիվ հատուկ էֆեկտների և հումորի միջոցով։ 2012-2013 թվականների ձմռանը խումբը ելույթ է ունեցել Սակիս Ռուվասի շոուում *Diogenis Studio*-ի բեմում։

## Կազմ
* Խրիստոս Մաստորաս՝ վոկալ
* Տանոս Լեցաս՝ կիթառ
* Կոստաս Մավրոգենիս՝ բաս կիթառ
* Պադելիս Կիրամարյիոս՝ ստեղնաշարահար
* Յակոբ Սաբսակիս՝ հարվածային գործիքահար

## Խտրանակություն և մրցանակներ
* **Albums**

* **Digital Singles**

* **Մրցանակներ Mad VMA**

* **Official IFPI Top200 Airplay Chart by [https://mediainspector.gr/ MediaInspector]**

## Ծանոթագրություններ

## Արտաքին հղումներ
* Խմբի տեղեկատվություն Universal Music Greece կայքից
* Melisses սկավառակագրություն  на mygreek. fm 

Կատեգորիա:2008 հիմնադրված երաժշտական խմբեր
Չեզարե Բոնիցի

**Չեզարե Բոնիցի** (, ), կապուչին վանական և հևի մետալ ոճի երգիչ։ Հայտնի   և  ( բեմական անուններով։

## Կենսագրություն
Չեզարե Բոնիցին ծնվել է 1946 թվականին Իտալիայում։ 1975 թվականին նա ընդունել է քրիստոնեական վանական դառնալու կամ հոգևոր աստիճանի ձեռնամուխ լինելու ծեսը, որից հետո որպես միսիոներ ուղարկվել Կոտ դ'Իվուար։ Իտալիա վերադառնալուց հետո 1983 թվականին ձեռնադրվել է քահանա։

## Երաժշտական գործունեություն
Չեզարե Բոնիցին երաժշտության սիրահար էր և պրոֆեսիոնալ կերպով զբաղվում էր վոկալով, բայց նվագում էր հիմնականում իր համար և թեթև ոճերում։ 
1990 թվականին Բոնիցին մասնակցել է Metallica համերգին և սկսել զբաղվել ծանր երաժշտությամբ։ Նա որոշել է համատեղել ծանր մետաղի էներգիան իր քարոզների տեքստերի հետ, որոնք քննադատում էին թմրանյութերը, դաժանությունը և այլ արատները։ Բոնիցին շքեղ արտաքին ունի, նա միշտ հանդես է եկել իր վանական գավազանով, սանդալներով և երկար մոխրագույն մորուքով։ Ներկայումս Բոնիցին Աֆրիկայից տեղափոխվել է Իտալիա և ապրել Միլանում։ 2009 թվականին նա ժամանակավորապես ցրել է իր թիմը։ Նրա խոսքով՝ իր թիմը սկսել էր վերածվել շոու բիզնեսի և կոմերցիայի մի մասի, ինչը հակասում է եղբայր Չեզարեի քրիստոնեական և ռոք համոզմունքներին։ Նա կշարունակի աշխատել նոր կազմով ու նույն ոճով։

## Դիսկոգրաֆիա
* *Բոցի պես* 
* *Թմրանյութեր* 
* *Թմրանյութեր* 
* *Արտասովոր ակնհայտ* 
* *Արտասովոր ակնհայտ* 
*  *Ֆրանչեսկո Արի Նոյ* 
* *Ես կարծում եմ* 
**Քրիստոնյա Լ.Ա* 
*  
* *Առեղծվածներ* 

## Թիմի կազմ
Մինչև 2009 թվականը
* *Չեզարե Բոնիցի* վոկալ 
* *Անդրեա Ռոսսի* կիթառ 
* *Ֆաբիո Դեյլ*  բաս 
* *Զինգրիլո* հարվածային գործիքներ

## Ծանոթագրություններ

## Արտաքին հղումներ
* Миланский монах-францисканец поет в стиле хэви-метал
* BBC: Heavy Metal Monk Cesare Bonizzi Performs at Gods of Metal

Կատեգորիա:Բնօրինակում անաղբյուր հոդվածներ
Կատեգորիա:Իտալիայի ազնվականություն
Կատեգորիա:Կաթոլիկ քահանաներ
Կատեգորիա:Հևի մետալ երաժիշտներ
Թուրքան

**Թուրքան** (), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Խազարի շրջանում։

## Աշխարհագրություն
Թուրքան քաղաքատիպ ավանը գտնվում է մայրաքաղաքից 35 կմ հեռավորության վրա՝ Կասպից ծովի ափին։ Շրջապատված է Զիրա, Հովսան, Գալա, Մարդաքան, Շուվալան գյուղերով։

## Բնակչություն
1859-1864 թվականների տվյալներով՝ Ռուսական կայսրության Բաքվի նահանգի Բաքվի գավառի Թուրքան գյուղի 127 տանը բնակվում էր 622 մարդ, այդ թվում՝ 332 տղամարդ և 290 կին։ Ադրբեջանի Հանրապետության պետական վիճակագրական կոմիտեի 2012 թվականի հունվարի 1-ի պաշտոնական տվյալների համաձայն՝ Թուրքան բնակավայրի բնակչությունը կազմում էր 11,3 հազար մարդ։ Գյուղի բնակիչներն ադրբեջանցիներ են։

Ադրբեջանցի հայտնի խանենդե, ԱՀ ժողովրդական արտիստ Աղախան Աբդուլլաևը Թուրքան գյուղից է։

## Ծանոթագրություններ

Կատեգորիա:Ադրբեջանի բնակավայրեր
Ո՞ւր է անհետացել Ֆոմենկոն

«**Ո՞ւր է անհետացել Ֆոմենկոն**» (), 1981 թվականի խորհրդային գեղարվեստական ֆիլմ, որը նկարահանել է ռեժիսոր Վադիմ Գաուզները։ Պրեմիերան կայացել է 1982 թվականի օգոստոսի 21-ին։

## Սյուժե
Ավիավերանորոգման գործարանի օդանավակայանային ծառայության ինժեներ  Դմիտրի Ֆոմենկոն, որը արտադրության մեջ անփոխարինելի  աշխատող է, գերազանց ընտանիքատեր և ձիավարության սիրահար, հանկարծ անհետացել է։ Նա տանը չի գիշերել, իսկ առավոտյան նկատվել է աշխատավայրում (թողել է անցաթուղթը, և նրան տեսել են մի քանի մարդ), բայց նրան չեն կարողանում գտնել։ Դիմելով բոլոր այն վայրեր, որտեղ նա կարող էր լինել, այդ թվում՝ գործարան, նրա կինը՝ Ալինան (Լիա Ախեջակովա) ընկերուհու խորհրդով դիմում է ծանոթ քննիչին (Արմեն Ջիգարխանյան)։ Վերջինս նրան խորհուրդ է տալիս դիմում գրել ամուսնու անհետացման մասին, իսկ ինքը սկսում է հետաքննություն՝ հարցնելով համածառայակիցներին ու կորած քաղաքացու հարազատներին։

Արտադրամասի պետ Մանեչկինի (Ռոլան Բիկով) ցուցումով աշխատավայրում խուզարկում են բոլոր արտադրական կառույցները, որտեղ կարող էր գտնվել Ֆոմենկոն։ Պարզվում է, որ Ֆոմենկոն խիստ ձանձրացել էր ամեն ինչից՝ անտարբեր համածառայակիցներից, փնթփնթացող կնոջից և աղջկանից, որն առանց պատճառի բղավել էր նրա վրա (անցումային տարիք), անտաղանդ ընկերներից։ Հերոսը որոշել է զբաղվել իր սիրած ձիարշավով և, ոչինչ չասելով, գնացել է լեռնային մարզաբազա։ Երբ արտադրությունում և տանը հասկանում են, որ Ֆոմենկոն փախել է կյանքից և ձանձրացնող հանգամանքներից, ընտանիքը և ընկերները, գիտակցելով իրենց թերությունները և համաձայնեցնելով երկու կողմերի գործողությունները, գալիս են միմյանց օգնության։ Ոստիկանությունը փորձում է գտնել նրան լեռներում՝ այդ նպատակով օգտագործելով ուղղաթիռ։

## Նկարահանումներ
Ֆիլմը նկարահանվել է Ղրիմում, շատ տեսարաններ նկարահանվել են Սիմֆերոպոլում գտնվող «Մոսկվա» հյուրանոցի տարածքում։ Մի քանի տեսարաններ նկարահանվել են Բախչիսարայի շրջանի լեռներում։

## Արձագանքներ
Ռոլան Բիկովն իր օրագրում ֆիլմի նկարահանումների մասին մի շարք հակասական գրառումներ է թողել. կասկած հայտնելով սցենարի ռեժիսորական մեկնաբանության և դերասանների ընտրության ճշտության հարցում՝ նա քննադատաբար է գնահատել նաև իր աշխատանքը: Նաթան Էյդելմանի կարծիքով՝ ֆիլմը սուր է ստացվել, բայց նրան «խանգարում է Ռոլան Բիկովի ֆարսիվությունը»։

## Դերերում
* Արիստարխ Լիվանով – *Ֆոմենկո (լուսագրերում նշված չէ)
* [[Լիա Ախեջակովա]] – *Ալինա, Ֆոմենկոյի կինը
* Արմեն Ջիգարխանյան – *ավագ քննիչ
* [[Ռոլան Բիկով]] – *արտադրամասի պետ
* Վիկտոր Պավլով – *խմբի ղեկավար
* Եվգենյա Խանաևա – *Ֆոմենկոյի մայրը
* Սերգեյ Ֆիլիպով – *Ալինայի հայրը
* Ելենա Սանաևա – *Ալինայի ընկերուհին
* Նինա Ուսատովա – *դերձակ (հնչյունավորող՝ Ն. Ռուսլանովա)
* Սերգեյ Յակովլև – *Ռուժև, Ֆոմենկոյի համածառայակից
* Ալեքսանդր Անիսիմով – *Ֆոմենկոյի համածառայակից
* Անդրեյ Կրասկո – *Ֆոմենկոյի համածառայակից
* Լիլիան Մալկինա – *Կորոբկինա, Ֆոմենկոյի համածառայակից
* [[Նինա Տեր-Օսիպյան]] – *պառավ Լինա, գուշակ
* Ալեքսանդր Բոլոնին – ''ոստիկանության կապիտան

## Նկարահանող խումբ
* Սցենարի հեղինակ՝ Սեմյոն Զլոտնիկով
* Ռեժիսոր՝ Վադիմ Գաուզներ
* Օպերատոր՝ Հենրիկ Մարանջյան
* Նկարիչ՝ Մարքսեն Գաուխման Սվերդլով
* Կոմպոզիտոր՝ Վիկտոր Կիսին

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Ռուդին (ֆիլմ)

**«Ռուդին»** (), 1977 թվականի խորհրդային գեղարվեստական ֆիլմ, որը նկարահանել է ռեժիսոր Կոնստանտին Վոինովը Իվան Տուրգենևի համանուն վեպի հիման վրա։

## Սյուժե
Կալվածատիրուհի Դարյա Լասունսկայայի տանը հայտնվում է Դմիտրի Ռուդինը։ Լասունսկայան իր մոտ անցկացնում է գյուղական սալոն՝ հանդիպումներ և բարձր թեմաների վերաբերյալ զրույցներ տեղացի կրթված մարդկանց հետ։ Խորագիտակ և պերճախոս, եվրոպական կրթություն ստացած Ռուդինը միանգամից հայտնվում է ուշադրության կենտրոնում։ Նրա և տանտիրուհու դստեր՝ Նատալյա Լասունսկայայի միջև զգացմունքներ են ծնվում։ Ռուդինը, որը կարողանում է զրույց վարել ցանկացած թեմայով, նրբանկատորեն և տրամաբանորեն դատող է, սակայն ընդունակ չէ վճռական գործողությունների։ Նա չի կարող գրավել աղջկա սիրտը՝ նախընտրելով հեռու մնալ, և հեռանում կալվածքից։

Լասունսկայան ամուսնանում է ուրիշի հետ։ Ռուդինը, Ռուսաստանում ու Եվրոպայում երկար դեգերումներից հետո, իր կյանքն ավարտում է 1848 թվականին՝ զոհվելով ֆրանսիական բարիկադների վրա։

## Դերերում
* Օլեգ Եֆրեմով – *Ռուդին Դմիտրի Նիկոլաևիչ
* [[Արմեն Ջիգարխանյան]] – *Լեժնև Միխայլո Միխայլովիչ
* Սվետլանա Պերելադովա – *Նատալյա Ալեքսեևնա Լասունսկայա
* Լիդիա Սմիրնովա – *Լասունսկայա Դարյա Միխայլովնա
* Ռոլան Բիկով – *Պիգասով Աֆրիկան Սեմյոնիչ
* Օլեգ Վիդով – *Վոլինցև Սերգեյ Պավլովիչ, Լիպինայի եղբայրը
* Ժաննա Բոլոտովա – *Ալեքսանդրա Պավլովնա Լիպինա
* Վլադիմիր Սոկոլով – *Բասիստով
* Վլադիմիր Կորենև – *Պանդալևսկի Կոնստանտին Դիոմիդիչ
* Լյուդմիլա Շագալովա – *մ-լ Բոնկուր
* Սերգեյ Խարչենկո – ''կառավարիչ

## Նկարահանող խումբ
* Սցենարի հեղինակներ՝ Կոնստանտին Վոինով, Նիկոլայ Ֆիգուրովսկի
* Բեմադրությունը՝ Կոնստանտին Վոինովի

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Աշտարակ (ֆիլմ)

**«Աշտարակ»** (), 1987 թվականի խորհրդային գեղարվեստական ֆիլմ, հոգեբանական դրամա։ Ֆիլմը նկարահանել է ռեժիսոր Վիկտոր Տրեգուբովիչը, իսկ գլխավոր դերերը կատարել են Օլգա Օստրոումովան, Գեորգի Բուրկովը, Սերգեյ Սազոնտևը, Ռաիսա Ռյազանովան և Իրինա Ապեկսիմովան։

## Սյուժե
Ֆիլմի գործողությունները տեղի են ունենում ճանապարհի մոտ գտնվող ջրհան աշտարակից ոչ հեռու։ Աշտարակի մոտ ապրում է մեխանիկը, որը սպասարկում է շենքը։ Մեխանիկն ունի ընտանիք՝ կին և հաշմանդամ ազգական։

Մի օր մոտ աշտարակի մոտ փչանում է մի մեքենա։ Դրա տերերը քաղաքացի ընտանիք են, անսարքության պատճառով նրանք ստիպված են լինում կանգ առնել և օգնություն խնդրել տեղի բնակիչներից։ Նրանց հարկադիր հյուրընկալությունը չափազանց երկար է և ոչ անվնաս աշտարակի պահապանի ընտանիքի անդամ դեռահասի համար։

## Դերերում
* Օլգա Օստրոումովա – *Կարա Սեմյոնովնա
* Վադիմ Լոբանով – *Իվան Վասիլևիչ, Կարա Սեմյոնովնայի ամուսինը
* Իրինա Ապեկսիմովա – *Քսյուշա, Կարա Սեմյոնովնայի և Իվան Վասիլևիչի դուստրը
* Ալեքսեյ Յասուլովիչ – *Վենյա
* Իվան Ագաֆոնով – *Իվան Ֆիլիպովիչ, ջրհան աշտարակի մեխանիկ
* [[Ռաիսա Ռյազանովա]] – *Տալյա, Իվան Ֆիլիպովիչի կինը
* Գեորգի Բուրկով – *Սանյա Կոպիտով
* Սերգեյ Սազոնտև – *Դիմա Չերեպանով
* Սվետլանա Գայտա – ''Պաշա, Վենյայի մայրը

## Նկարահանող խումբ
* Սցենարի հեղինակներ՝ Ալեքսանդր Ալեքսանդրով և Ա. Կամիշովա
* Ռեժիսոր՝ Վիկտոր Տրեգուբովիչ
* Բեմադրող օպերատոր՝ Վալերի Մյուլգաութ
* Մոնտաժող՝ Մարգարիտա Շադրինա
* Բեմադրող նկարիչներ՝ Հրաչյա Մեքինյան, Միխայիլ Գավրիլով
* Կոմպոզիտոր՝ Իգոր Ցվետկով
* Հնչյունային ռեժիսոր՝ Նատալյա Լևիտինա

## Ծանոթագրություններ

## Արտաքին հղումներ
* «Աշտարակ» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
IVE

**Ive** (, ոճակերպվում է որպես IVE, կարդացվում է որպես Այվ), հարավկորեական գըրլ-բենդ՝ կազմավորված 2021 թվականին «Starship Entertainment» ընկերության կողմից։ Խումբը կազմավորված է 6 հոգուց՝ Գաըլ, Յուջին, Ռեյ, Վոնյոն, Լիզ և Լիսո։ Խմբի դեբյուտը կայացել է 2021 դեկտեմբերի 1-ին երաժշտական «Eleven» ալբոմով։

## Անվանում
Անունը նշանակում է «I Have» (ես ունեմ), որը խորհրդանշում է իրենց ամեն ինչը ցուցադրելու ձգտումը։ Նրանք նախատեսում են K-pop ժանր նոր ուղղություն բերել, որտեղ կկիսվեն այն ամեն ինչով, ինչ նրանք արդեն ունեն։

## Կարիերա
### Նախադեբյուտ

Ան Յուջինը և Չան Վոն Յոնը մասնակցել են 2018 թվականին «Produce 48»-ի շոուին, որտեղ նրանք զբաղեցրել են 1-ին և 5-րդ տեղերը՝ ժամանակավորապես հայտնվելով IZ*ONE խմբում։ Նրանք խմբում հանդես են եկել մինչ նրա կազմալուծումը, որը տեղի ունեցել 2021 թվականի ապրիլի 29-ին։

### Մեր ժամանակներ։ ԴԵբյուտ «Eleven''»''-ի հետ
Նոյեմբերի 2-ին «Starship Entertainment»-ը հայտարարեց, որ նրանք 2016 թվականի «WJSN»-ի դեբյուտից հետո առաջին անգամ կներկայացվի աղջիկների նոր խումբ։ Մասնակիցները ներկայացվել են նոյեմբերի 3-8-ը։ Նոյեմբերի 8-ին «Starship»-ը հայտարարեց, որ խմբի դեբյուտը տեղի կունենա դեկտեմբերի 1-ին։ Երկու օր անց հայտարարվեց, որ խմբի դեբյուտը կկայանա երաժշտական «Eleven» ալբոմով։ Դեկտեմբերի 3-ին «KBS2 Music Bank»-ի եթերում տեղի ունեցավ խմբի դեբյուտը, որտեղ նրանք կատարեցին ալբոմի առաջատար սինգլը։

«Eleven»-ը համաշխարհային թվային երգերի վաճառքի չարթերում բարձրացավ մինչև 9-րդ համար և պաշտոնապես հայտնվեց «Billboard Global 200»-ում և «Billboard Global»-ում։ Երգը նաև գլխավորել է «Hot Trending Songs» հիթ-շքերթը։ Բացի այդ, սինգլը դեբյուտ է ունեցել «Billboard Japan Hot 100»-ում։ Խումբը նաև մտել է «Spotify»-ի համաշխարհային թոփ 200, Չինաստանի «QQ» երաժշտական չարթ, ճապոնական «Line Music» և բոլոր հիմնական տեղական երաժշտական կայքերի լավագույն տասյակ։

Դեկտեմբերի 8-ին, իրենց դեբյուտից ուղիղ մեկ շաբաթ անց, Ive-ը տարավ իր առաջին հաղթանակը «Show Champion» երաժշտական շոուում՝ դառնալով աղջիկների խումբը, որը ամենաարագն է զբաղեցրել առաջին հորիզոնականը իրենց դեբյուտից ի վեր։ Բացի այդ, «Eleven»-ը ալբոմի թողարկման առաջին շաբաթվա ընթացքում գրանցեց նախնական ընդհանուր ամենաբարձր վաճառքը, որն ամենաբարձրն էր աղջիկների խմբի դեբյուտային ալբոմներից։ Դեկտեմբերի 27-ին «Eleven» սինգլը զբաղեցրեց 4-րդ տեղը «Spotify»-ի համաշխարհային ռեյթինգի «Վիրուսային թոփ-50» հիթ-շքերթում, ինչպես նաև զբաղեցրեց 95-րդ տեղը «Global Top 200» չարթերում։ Տարածաշրջանային հիթ-շքերթում երգը գլխավորել է Հարավային Կորեայի 50 և 200 լավագույն չարթերը։ Երգը երկու շաբաթ անընդմեջ Յություբում ամենաշատ հեռարձակվող երգն էր Հարավային Կորեայում, և խումբը ընտրվեց որպես լավագույն կատարող «Tidal» համաշխարհային բարձրորակ երաժշտական հոսքային հարթակի K-pop հիթերի երգացանկում։

2022 թվականի հունվարին տարբեր ժամանցային ընկերությունների երաժշտական գործակալությունների 31 ամենահայտնի փորձագետների կողմից «Ive»-ը ընտրվեց որպես 2022 թվականի բոլոր K-pop արտիստներից ամենասպասվածը։

## Մասնակիցներ

## Ֆիլմագրություն
### Վեբ-հաղորդում
* *1,2,3 IVE* (2021, YouTube)
* *IVE ON* (2021, YouTube)

## Ծանոթագրություններ

Կատեգորիա:Կորեական երաժշտական խմբեր